
ОБЩИНСКИ СЪВЕТ 

СЛИВЕН

П Р Е Д Л О Ж Е Н И Е

от ЙОРДАН ЛЕЧКОВ – КМЕТ НА ОБЩИНА СЛИВЕН
ОТНОСНО: Изменение и допълнение на Наредбата  за обществения ред на територията на Община Сливен 

УВАЖАЕМИ ГОСПОЖИ И ГОСПОДА ОБЩИНСКИ СЪВЕТНИЦИ,


Във връзка с приетата от общински съвет Наредба за обществения ред на територията на Община Сливен е необходимо да се извърши корекция в текста на чл.20, поради факта, че в  Наредбата за поддържане и опазване чистотата и управление на отпадъците на територията на Община Сливен има специален раздел указващ подробно дейностите по събиране, съхраняване и третиране на излезли от употреба  моторни превозни средства, вкл. специална комисия назначена със заповед за установяване на собствениците на ИУМПС и разпореждане за преместване, като срока за преместване на ИУМПС е 3 дни, а не 14 дни, както е указано в чл. 20 от Наредбата за обществения ред. 
Настоящата корекция се налага, тъй като вече е наложена една работеща схема за преместване на ИУМПС и не би следвало да има противоречия в местното законодателство, които биха довели до блокиране на изпълнението и.

   Във връзка с гореизложеното и на основание чл. 21 ал. 1 т.24 от ЗМСМА предлагам Общинския съвет да вземе следното 


                                                Р  Е  Ш  Е  Н  И  Е:

 Изменя чл.20 от Наредбата за обществения ред на територията на Община Сливен, както следва:
Чл. 20 Установяване собствениците на превозните средства, паркирани в нарушение на забраните по чл. 19 и преместването на излезлите от употреба МПС се извършва по реда на раздел VIII от Наредбата за поддържане и опазване чистотата и управление на отпадъците на територията на Община Сливен.

